શકિતપીઠોમાં સ્થાન ધરાવતા પાવાગઢ અને વર્લ્ડ હેરિટેજમાં સ્થાન પામેલા ચાંપનેરના બેનમૂન સ્થાપત્યોના પરિચય સાથે અહીના સમગ્ર વિસ્તારનો વિકાસ અને આગવી ઓળખ આપવા પંચમહોત્સવનુ આયોજન કરાયુ છે. રાજય અને કેન્દ્ર સરકારની વિવિધ યોજનાઓ અંતર્ગત આ વિસ્તારને દેશ અને દુનિયાના નકશા પર અંકિત કરવામાં આવશે. પાવાગઢની તળેટી ચાંપાનેરમાં 156 મોન્યુમેન્ટ પૈકી 112 મોન્યુમેન્ટસ હાલ હયાત છે. પંચમહોત્સવનો કાર્યક્રમ તા.15મી જાન્યુઆરી, 2018 સુધી ચાલવાનો છે. જેમાં અબાલ વૃધ્ધ સૌને માટે વિષેશ આકર્ષણો રખાયા છે તથા ચાલુ વર્ષે 30 જેટલી નવી એકિટવીટી ઉમેરવામાં આવી છે. હેરીટેજ વોકટુરિસ્ટ સર્કિટ, ફોરેસ્ટ ટ્રેઇલ જેવા આકર્ષણો પ્રકૃતિ પ્રેમીઓ માટે રખાયા છે. એક વખતની ગુજરાતની રાજધાની ચાંપાનેર આવનારા વર્ષોમાં ફરી પોતાની વિરાસતને વિશ્વ ફલક પર ઉભારે તેવા તમામ કાર્યો હાથ ધરવામાં આવ્યા છે